b'\n_START_ARTICLE_\nMeripartio\n_START_PARAGRAPH_\nMeripartio on osa kansainv\xc3\xa4list\xc3\xa4 partioliikett\xc3\xa4. Meripartiossa keskityt\xc3\xa4\xc3\xa4n erityisesti vesill\xc3\xa4 tapahtuviin harrastuksiin: melontaan, purjehtimiseen ja soutamiseen. Joissakin maissa meripartioon voivat osallistua vain vanhemmat partiolaiset, joissakin se on avoin kaikille partiolaisille sudenpennuista l\xc3\xa4htien._NEWLINE_Vesill\xc3\xa4 tarvittavien taitojen lis\xc3\xa4ksi meripartiossa opitaan perinteisi\xc3\xa4 partiotaitoja ja tehd\xc3\xa4\xc3\xa4n tavallisia er\xc3\xa4retki\xc3\xa4. _NEWLINE_Suomessa on noin yhdeks\xc3\xa4n tuhatta meripartiolaista noin sadassa partiolippukunnassa. Heill\xc3\xa4 on k\xc3\xa4yt\xc3\xb6ss\xc3\xa4\xc3\xa4n yhteens\xc3\xa4 noin 200 vesikulkuneuvoa, joista suurimmat ovat koululaivoja, pienimm\xc3\xa4t kanootteja. _NEWLINE_Meripartio oli partioliikkeen perustajan Robert Baden-Powellin alkuper\xc3\xa4inen idea, ja sen kehittyelyyn osllistui h\xc3\xa4nen veljens\xc3\xa4 Warington Baden-Powell, jolla oli kokemusta merenkulusta. Ensimm\xc3\xa4inen meripartioleiri pidettiin 1908 Hampshiress\xc3\xa4. Suomi oli mukana alusta asti; Suomen ensimm\xc3\xa4inen meripartio-osasto on \xc3\x85lands Sj\xc3\xb6scoutf\xc3\xb6rbund vuodelta 1910. _NEWLINE_Euroopan meripartiolaiset kohtaavat kolmen vuoden v\xc3\xa4lein Eurosea-tapahtumassa. Vuonna 2006 se j\xc3\xa4rjestettiin Suomen Korppoossa.\n_START_SECTION_\nPalkinto\n_START_PARAGRAPH_\nSuomen Meripartiolaiset palkittiin 23. syyskuuta 2010 Merenkulun turvallisuuspalkinto Sea Sunday:lla. Palkinto on tunnustuksena ty\xc3\xb6st\xc3\xa4 turvallisuuskasvattajana.'